Greek Legal Document

Category: 15

Content:
5α. ΒΑΣΙΛΙΚΟΝ ΔΙΑΤΑΓΜΑ της 4/16 Σεπτ. 1946 (ΦΕΚ Α΄ 281) Περί Οργανισμού Διευθύνσεως Φάρων. Έχοντες υπ’ όψει τας διατάξεις των άρθρ. 4 και 5 του Ν.Δ. της 2-5-1935 «Περί της οργανώσεως του Πολεμικού Ναυτικού» προτάσει του Ημετέρου επί των Ναυτικών Υπουργού, μετά γνωμοδότησιν του Συμβουλίου της Επικρατείας, απεφασίσαμεν και διατάσσομεν. Προορισμός Διευθύνσεως Φάρων Άρθρ.1.-Ο προορισμός της Διευθύνσεως Φάρων (Δ.Φ.) περιλαμβάνει τα της ιδρύσεως, κατασκευής, συντηρήσεως, επισκευής και λειτουργίας εν γένει των εις τας ακτάς και τους λιμένας του Κράτους αναγκαιούντων πυρσών, ήτοι Φάρων, Φανών, Φωτοβόλων, Σημαντήρων και παντός είδους φωτιζομένων ενδεικτικών σημείων της αρμοδιότητός της, την σύνταξιν και δημοσίευσιν Φαροδεικτών και την παροχήν πληροφοριών εις την Διεύθυνσιν Υδρογραφίας προς έκδοσιν και δημοσίευσιν συναφών προς τα ανωτέρω αγγελιών. Αρμοδιότης Διευθύνσεως Φάρων Άρθρ.11.-1.Της Γραμματείας προΐσταται κατώτερος Οικονομικός Αξιωματικός ή αξιωματικός Διαχειριστής. 2.Ο προϊστάμενος της Γραμματείας έχει τα ακόλουθα καθήκοντα: α)Τηρεί το πρωτόκολλον κοινής αλληλογραφίας, εμπιστευτικής και απορρήτου, ως και το πρωτόκολλον σημάτων, χαρακτηρίζων εις την οικείαν στήλην το Τμήμα ή Υπηρεσίαν εις ην υπάγεται το έγγραφον. β)Μεριμνά δια την παραλαβήν, πρωτοκόλλησιν, διεκπεραίωσιν και αποστολήν της αλληλογραφίας. γ)Προβαίνει εις τον χαρακτηρισμόν των εισερχομένων εγγράφων και σημάτων κατά Τμήματα και Υπηρεσίας. δ)Κοινοποιεί εις τα Τμήματα και Υπηρεσίας Δ/σεως Φάρων, τας εγκυκλίους, τας διαταγάς, την Εφημερίδα Κυβερνήσεως κλπ. ε)Πιστοποιεί δια της υπογραφής του το ακριβές της αντιγραφής των διαταγών του Δ/ντού Φάρων των απευθυνομένων προς τα Τμήματα και υπηρεσίας της Διευθύνσεως Φάρων. ς)Τηρεί βιβλίον παραδόσεως εγγράφων, εις το οποίον καταχωρεί κατά Τμήματα και υπηρεσίας τα εισερχόμενα έγγραφα, τα οποία παραδίδει εις τους προϊσταμένους επί υπογραφή. ζ)Μεριμνά δια την δακτυλογράφησιν των εξερχομένων και την καθαρογράφησιν διαταγών, οδηγιών κλπ. η)Γράφει ιδιοχείρως τα απόρρητα έγγραφα και οσάκις ειδικώς διατάσσεται παρά του Διευθυντού Φάρων τα Εμπιστευτικά. θ)Μεριμνά δια την ταξινόμησιν και συντήρησιν του Αρχείου και των Βιβλίων του Γραφείου Δ/ντού Φάρων συμφώνως προς τας εν ισχύϊ οδηγίας. ι)Εξασφαλίζει το απαραβίαστον του Αρχείου του Δ/ντού Φάρων. Σχολείον Μαθητευομένων Διόπων Φάρων Άρθρ.12.-1.Η λειτουργία του Σχολείου τούτου διέπεται υπό του Β.Δ. της 11 Αυγ. 1940 «περί Οργανισμού Σχολείου μαθητευομένων Διόπων Φάρων». 2.Συμφώνως τη παρ. 1 του άρθρ. 2 του ως άνω Β.Δ/τος, ως Διοικητής του Σχολείου τοποθετείται μάχιμος αξιωματικός εκ των παρά τη Διευθύνσει Φάρων υπηρετούντων, οριζόμενος υπό του Διευθυντού Φάρων. Παρ’ αυτώ δύναται να αποσπασθή ως βοηθός αυτού κατώτερος αξιωματικός εκ των παρά τη Διευθύνσει Φάρων υπηρετούντων οριζόμενος ομοίως. Φαρική βάσις Άρθρ.13.-1.Την Φαρικήν βάσιν (Φ.Β.) αποτελεί το συγκρότημα των κάτωθι υπηρεσιών της Διευθύνσεως Φάρων. Συνεργείον Φάρων. Αποθήκαι Φάρων. Πλοία χρησιμοποιούμενα δια την υπηρεσίαν Φάρων. 2.Ως Διοικητής της Φαρικής βάσεως τοποθετείται Ανώτερος μάχιμος ή μηχανικός αξιωματικός. 3.Ο Διοικητής της Φ.Β. υπογράφει τα δια διαταγής του Διευθυντού Φάρων καθοριζόμενα έγγραφα σχέσιν έχοντα με την εν γένει διεξαγωγήν της υπηρεσίας του, έχει δε και τα εξής καθήκοντα. α)Είναι επιφορτισμένος με την εσωτερικήν διοίκησιν ολοκλήρου του εν τη έδρα της Φ.Β. υπηρετούντος κατωτέρου προσωπικού της Διευθύνσεως Φάρων και του υπό μετάθεσιν ενδιαιτωμένου προσωπικού. β)Ευθύνεται δια την φρούρησιν της περιοχής, εφ’ ης εκτείνεται η δικαιοδοσία της Διευθύνσεως Φάρων. γ)Εξυπηρετεί τας ανάγκας των εν τη έδρα της λειτουργούντων τμημάτων και υπηρεσιών ως και των πλοίων των φάρων από πάσης απόψεως. δ)Είναι επιφορτισμένος με την εποπτείαν του Συνεργείου και της Αποθήκης Φάρων. ε)Τηρεί τα βιβλία απογραφών πασών των εγκαταστάσεων της Διευθύνσεως Φάρων πλην των πυρσών. ς)Συγκροτεί αυτοτελή συνεργεία, άτινα εκάστοτε επιβαίνουσι των πλοίων των φάρων δια την εκτέλεσιν των εν παρ. 2α έως 2δ του άρθρ. 16 καθοριζομένων εργασιών, εν συνεργασία μετά του Τμήματος Υλικού. (Μετά την σελ. 334,02) Σελ. 334,03 256-099 Φάροι 20.Ε.β.5α Συνεργείον Φάρων Άρθρ.14.-1.Ως προϊστάμενος του Συνεργείου Φάρων ορίζεται αξιωματικός τεχνίτης Φάρων. 2.Παρά τω συνεργείω τηρείται ημερολόγιον εκτελουμένων εργασιών μονογραφούμενον υπό του Διοικητού της Φαρικής Βάσεως. 3.Το Συνεργείον Φάρων αναλαμβάνει την εκτέλεσιν των κάτωθι εργασιών: Τεχνικαί εργασίαι οιασδήποτε φύσεως επί παντός είδους σιδηρών κατασκευασμάτων υποδοχής των διαφόρων τύπων μηχανημάτων πυρσών – οξυγονοκολλήσεις – ηλεκτροσυγκολλήσεις – επισκευαί των διαφόρων τύπων περιστροφικών μηχανών και οπτικών Φάρων – χαλκουργικαί εργασίαι, εργασίαι Φανοποιείου δια κατασκευάς και επισκευάς των διαφόρων λυχνιών, μυκτήρων δια θρυαλλίδων και πυρακτώσεως – εργασίαι σιδηρουργείου, λεβητοποιείου και ξυλουργικαί δια κατασκευάς και επισκευάς εγκαταστάσεων Φάρων κλπ., επισκευαί των πλοίων των Φάρων. 4.Μεριμνά δια τα απαιτούμενα υλικά και εργαλεία του Συνεργείου και δια την συντήρησιν των μηχανημάτων του. Αποθήκαι Φάρων Άρθρ.15.-1.Ως Προϊστάμενος Αποθηκών Φάρων ορίζεται αξιωματικός τεχνίτης Φάρων. 2.Αι αποθήκαι φάρων ευθύνονται δια την εναποθήκευσιν, ταξινόμησιν, διαφύλαξιν και συντήρησιν παντός είδους φαρικού υλικού, μηχανημάτων και ανταλλακτικών αναλωσίμων και μη οποθενδήποτε προερχομένων. 3.Η λειτουργία των αποθηκών φάρων διέπεται υπό των διατάξεων του Β.Δ. της 14 Φεβρ. 1919 «περί αποθήκης και ειδικού Συνεργείου Υπηρεσίας Φάρων», ως τούτο ετροποποιήθη μεταγενεστέρως. Πλοία Φάρων Άρθρ.16.-1.Ως πλοία φάρων χρησιμοποιούνται τα εκάστοτε υπό του Ναυαρχείου διατιθέμενα εις την Διεύθυνσιν Φάρων προσκαίρως ή μονίμως βοηθητικά πλοία δια την εξυπηρέτησιν των αναγκών αυτής. 2.Τα πλοία φάρων αναλαμβάνουσι την εκτέλεσιν των κάτωθι εργασιών: α)Την μεταφοράν υλικών δια τον ανεφοδιασμόν των πυρσών κατά περιοχάς και ζώνας. Σελ. 334,04 256-100 β)Την μεταφοράν του αναγκαιούντος προσωπικού δι’ επιθεωρήσεις και επισκευάς των πυρσών και των κτιρίων αυτών ως και δια την τοποθέτησιν νέων. γ)Την μεταφοράν και πόντισιν φωτοβόλων σημαντήρων και του υλικού εν γένει του αναγκαιούντος δια την εγκατάστασιν ενδεικτικών φωτιζομένων σημείων αρμοδιότητος Διευθύνσεως Φάρων. δ)Τον εφοδιασμόν του προσωπικού των αποκέντρων και υπεραποκέντρων πυρσών δια τροφίμων και ιματισμού. Εις τον Ημέτερον επί των Ναυτικών Υπουργόν ανατίθεται η δημοσίευσις και εκτέλεσις του παρόντος. 20.Ε.β.5α Φάροι Άρθρ.2.-1.Η αρμοδιότης της Διευθύνσεως Φάρων καθορίζεται λεπτομερώς κατωτέρω εις τα άρθρα τα αναφερόμενα εις τα καθήκοντα των Τμημάτων και υπηρεσιών της. 2.Ειδικώς επί τεχνικών ζητημάτων και προμηθειών σαφούς αρμοδιότητος της Ανωτέρας Τεχνικής Διευθύνσεως του ΝΑ Υ ΑΡΧΕΙΟΥ υπάγεται εις πάσας τας διατάξεις της Οργανωτικής Διαταγής υπ’ αριθ. 10 (αριθ. πρωτ. 36169 της 22-9-1945) «περί Ανωτέρας Τεχνικής Διευθύνσεως», εις ας υπάγονται και αι λοιπαί υπηρεσίαι του Β.Ν. 3.Επί των προμηθειών υλικών αποκλειστικής τεχνικής αρμοδιότητος της Δ/σεως Φάρων, αύτη οικονομικώς μεν διατηρεί ιδίαν αρμοδιότητα διαθέτουσα ίδιον προϋπολογισμόν, τας δε προμηθείας εκτελεί μέσω της Ανωτέρας Τεχνικής Διευθύνσεως του ΝΑ Υ ΑΡΧΕΙΟΥ , καθ’ ον τρόπον και αι Διευθύνσεις ταύτης. Ήδη, συμφώνως τω άρθρ. 10 παρ. 2 Ν.Δ. 3963/1959 (βλ. τόμ. 36 σελ. 20) η Διεύθυνσις Φάρων αποτελεί αυτοτελή Ναυτικήν υπηρεσίαν, ήτις ως τοιαύτη υπάγεται εις το Γ.Ε.Ν. Διευθυντής και Υποδιευθυντής Φάρων Άρθρ.4-4α.(Αντικατεστάθησαν δια των άρθρ. 42 και 43 Νόμ. 1629/1951 περί Φάρων). Διαίρεσις Διευθύνσεως Φάρων Άρθρ.5.-(Αντικατεστάθη δια του άρθρ. 40 Νόμ. 1629/1951). Σελ. 334(α) 256-096 Τμήμα Προσωπικού Άρθρ.6.-1.Ως Τμηματάρχης Προσωπικού τοποθετείται ανώτερος μάχιμος Αξιωματικός εν ειδική μονιμότητι εις τους Φάρους, έχων ως βοηθόν κατώτερον οικονομικόν αξιωματικόν ή αξιωματικόν πληρωμάτων. Μετά την εξάντλησιν των εν ειδική μονιμότητι εις τους Φάρους μαχίμων Αξιωματικών, ως Τμηματάρχης τοποθετείται ανώτερος μάχιμος αξιωματικός. 2.Το Τμήμα τούτο έχει τα εξής καθήκοντα: α)Παρακολουθεί το κατώτερον τεχνικόν προσωπικόν Φάρων και τους Φαροφύλακας και επιλαμβάνεται παντός ζητήματος σχετικού με τούτους και αφορώντος κατατάξεις, προαγωγάς, παραπομπάς εις Α.Ν.Υ .Ε., παραπομπάς εις Πειθαρχικά Συμβούλια, αποστρατείας, απολύσεις, θανάτους, απονομάς πτυχίων και διπλωμάτων απονομάς ηθικών αμοιβών. β)Συντάσσει την Επετηρίδα του κατωτέρου τεχνικού προσωπικού Φάρων ως και των Φαροφυλάκων, των μονίμων και εφέδρων παντός βαθμού, παρακολουθούν και επιφέρον τας δεούσας διορθώσεις δια πάσαν μεταβολήν επερχομένην εις την κατάστασιν αυτών. γ)Εισηγείται τας αναγκαίας μεταθέσεις και τοποθετήσεις Φαροφυλάκων εις τους Πυρσούς, παρακολουθεί τας εκτελουμένας μεταβολάς και συντάσσει το φύλλον μεταβολών. δ)Εισηγείται τας εκάστοτε αναγκαιούσας κατατάξεις κατωτέρου Τεχνικού προσωπικού και Φαροφυλάκων προς πλήρωσιν των κενών. ε)Συντάσσει και τηρεί τα μητρώα του κατωτέρου τεχνικού προσωπικού Φάρων και των Φαροφυλάκων, τα φύλλα ποιότητος και τους ατομικούς φακέλλους αυτών, ως και τους ετησίους πίνακας προαγωγών. ς)Τηρεί τους ελέγχους των εις έκαστον Πυρσόν υπηρετούντων και υπηρετησάντων Φαροφυλάκων. ζ)Προτείνει τους μέλλοντας να φοιτήσουν εις το Σχολείον μαθητευομένων Διόπων Φάρων. η)Συντάσσει τας αφορώσας το προσωπικόν της Δ/σεως Φάρων Οργανικάς διατάξεις. θ)Είναι αρμόδιον δια την έκδοσιν ταυτοτήτων του κατωτέρου προσωπικού της Δ/σεως Φάρων. ι)Μεριμνά δια την έγκρισιν και αναγνώρισιν γάμων του κατωτέρου τεχνικού προσωπικού Φάρων και των Φαροφυλάκων. ια)Γενικώς επιλαμβάνεται παντός ζητήματος αφορώντος το κατώτερον τεχνικόν προσωπικόν των Φάρων και τους Φαροφύλακας. 20.Ε.β.5α Φάροι Τμήμα Υλικού Άρθρ.7.-1.Ως Τμηματάρχης Υλικού τοποθετείται Ανώτερος Μηχανικός Αξιωματικός. 2.Το Τμήμα τούτο έχει τα εξής καθήκοντα: α)Μεριμνά δια τον εφοδιασμόν των Πυρσών, φωτιστικών κτισμάτων εν γένει και φωτοσημαντήρων δια των αναγκαιούντων μηχανημάτων, εργαλείων και υλικών. β)Κατευθύνει και παρακολουθεί τας εργασίας τοποθετήσεων, κατασκευών και επισκευών των μηχανημάτων των Πυρσών κλπ. γ)Ευθύνεται δια τον περιοδικόν και έκτακτον έλεγχον του Φαρικού υλικού προς εξακρίβωσιν της καλής αυτού λειτουργίας, συντηρήσεως, ασφαλείας κλπ. δ)Μεριμνά δια την επάρκειαν και συμπλήρωσιν του Φαρικού υλικού, του Συνεργείου, των εγκαταστάσεων αρμοδιότητος Φάρων, την επισκευήν αυτών ως και την κατασκευήν νέων τοιούτων. ε)Μεριμνά δια την παρακολούθησιν του παρασκευαζομένου αερίου διαλελυμένης ασετυλίνης υπό της εγχωρίου βιομηχανίας. ς)Καθορίζει τα περιοδικώς χορηγητέα υλικά εις τους Πυρσούς. ζ)Ευθύνεται δια την ενημερότητα περί των εν τοις Πυρσοίς υπαρχόντων εκάστοτε υλικών. η)Τηρεί τα οικεία μητρώα των Πυρσών επιτηρουμένων και αυτομάτων, ως και των φωτοβόλων σημαντήρων και φωτιζομένων ενδεικτικών σημείων της αρμοδιότητος Δ/σεως Φάρων, όσον αφορά την τοποθέτησιν, γενομένας βελτιώσεις, επισκευάς κλπ. θ)Τηρεί τα βιβλία απογραφής των Πυρσών. ι)Κατευθύνει την λειτουργίαν του Συνεργείου Φάρων από τεχνικής απόψεως και καταρτίζει πρόγραμμα εκτελέσεως εργασιών εν αυτώ. ια)Μεριμνά δια την κατά τας νομίμους διατυπώσεις εκποίησιν του αχρήστου υλικού μετά αρμοδίαν εισήγησιν και έγκρισιν επί της εκποιήσεως. ιβ)Επιφορτίζεται με την τεχνικήν εποπτείαν επί των αναγκών των Πλοίων της Δ/σεως Φάρων. ιγ)Εισηγείται την έκδοσιν διαταγών πλου προς τα Πλοία της Δ/σεως Φάρων. ιδ)Μεριμνά δια την έγκαιρον σύνταξιν του οικείου κεφαλαίου του ετησίου Προϋπολογισμού της Δ/σεως Φάρων ως προς την αρμοδιότητα του Τμήματος Υλικού (εργαλεία, υλικά κλπ.) και δια την διαβίβασιν τούτου προς το Λογιστικόν Τμήμα της Δ/σεως Φάρων. ιε)Εν συνεργασία μετά του Τμήματος Μελετών και Δοκιμών, ως και μετ’ άλλων Υπηρεσιών, όπου τούτο ενδείκνυται, καταρτίζει εις τας λεπτομερείας των τας προδιαγραφάς και ενημερώνει και βελτιώνει τας υφισταμένας δι’ άπαν το Φαρικόν υλικόν. ις)Μεριμνά κατά τα εκάστοτε περί προμηθειών ισχύοντα, δια την ενέργειαν των προμηθειών του παντός είδους Φαρικού Υλικού, εισηγούμενον την προκήρυξιν των σχετικών δημοπρασιών, την σύστασιν των νομίμων Επιτροπών προμηθειών, την σύνταξιν των οικείων Συμβάσεων. ιζ)Τηρεί πλήρες αρχείον Συμβάσεων και Σχεδίων. ιη)Τηρεί στατιστικούς πίνακας δαπανών, καταναλώσεως υλικών, αποδόσεων κλπ. ιθ)Μεριμνά δια την σύνταξιν πινάκων, διαγραμμάτων, εντύπων κλπ. χρησίμων δια την εκπλήρωσιν του προορισμού της Δ/σεως Φάρων. κ)Εισηγείται την κοινοποίησιν εις το Γ.Ε.Ν. πάσης πληροφορίας ενδιαφερούσης τούτο. Τμήμα Μελετών και Δοκιμών Άρθρ.8.-1.Ως Τμηματάρχης Μελετών και Δοκιμών τοποθετείται Ανώτερος Μηχανικός Αξιωματικός. 2.Τα καθήκοντα του Τμήματος τούτου είναι τα ακόλουθα: α)Εκτελεί τας μελέτας εγκαταστάσεως νέων Πυρσών, μηχανημάτων αυτών, ως και μελέτας σχετικάς με φωτοβολίας και τόξα ορατότητος. Επίσης μελετά παν σχετικόν με φωτιζόμενα ενδεικτικά σημεία της αρμοδιότητος της Δ/σεως Φάρων. β)Καταρτίζει μελέτας και σχέδια κατασκευής εξαρτημάτων ή και ολοσώμων αυτομάτων Φάρων και φωτοβόλων σημαντήρων εν τω Συνεργείω Φάρων ή εις έτερον Συνεργείον του Β.Ν. ή Κρατικόν. γ)Μελετά τας αιτουμένας επισκευάς φαρικού υλικού και διαβιβάζει τας επ’ αυτών παρατηρήσεις του εις το Τμήμα Υλικού. δ)Εκτελεί εργαστηριακάς δοκιμάς και μελέτας βελτιώσεων και εξελίξεων επισκευαζομένων μηχανημάτων διαφόρων τύπων Πυρσών, ηλιοβαλβίδων και παντός άλλου τύπου εκλαμπτήρων. ε)Εισηγείται τα επιβαλλόμενα μέτρα δια την αύξησιν της αποδόσεως του Συνεργείου Φάρων και του φαρικού υλικού. ς)Διαμορφώνει εις τας γενικάς του γραμμάς το πρόγραμμα των εκτελεστέων εργασιών προς διατήρησιν του φαρικού υλικού εις κατάστασιν μεγίστης αποδόσεως. ζ)Προτείνει την κατά το δυνατόν τυποποίησιν και ομοιογένειαν του φαρικού υλικού. η)Καταρτίζει συγκριτικάς μελέτας των διαφόρων συστημάτων ή τύπων μηχανημάτων. θ)Υποδεικνύει τους προτιμητέους τύπους Πυρσών από απόψεως εντάσεως φωτός, οικονομικής λειτουργίας, ευκολίας συντηρήσεως, συμφερούσης τιμής αγοράς κλπ. (Μετά την σελ. 334(α) Σελ. 334,01 256-097 Φάροι 20.Ε.β.5α ι)Διαμορφώνει εν γενικαίς γραμμαίς τας προδιαγραφάς δια το φαρικόν υλικόν και διαβιβάζει ταύτας εις το Τμήμα Υλικού δια την λεπτομερειακήν διατύπωσιν. ια)Εν συνεργασία μετά του Τμήματος Υλικού ετοιμάζει τους όρους συμφωνιών προμηθείας, μηχανημάτων, εργαλείων, υλικών κλπ. προς υποβολήν εις την Α.Τ.Δ./Δ. Εφοδιασμού. ιβ)Μεριμνά δια την παρακολούθησιν και έλεγχον της κατασκευής και δια την τεχνικήν παραλαβήν του Φαρικού υλικού του κατασκευαζομένου εις τα Συνεργεία των Φάρων και εις Κρατικά ή ιδιωτικά Εργοστάσια ημεδαπής και αλλοδαπής. ιγ)Συλλέγει στοιχεία δια την σύνταξιν των την Δ/σιν Φάρων αφορώντων Κανονισμών εσωτερικής υπηρεσίας ως και οδηγιών χρήσεως Φαρικού υλικού. ιδ)Συγκεντρώνει τα αναγκαία στοιχεία και μεριμνά δια την σύνταξιν και δημοσίευσιν Φαροδεικτών. ιε)Δίδει τας αναγκαίας πληροφορίας και στοιχεία εις την Δ/σιν Υδρογραφίας προς έκδοσιν και δημοσίευσιν αγγελιών τοις ναυτιλομένοις, σχετικών προς τους πυρσούς. ις)Τηρεί την βιβλιοθήκην της Δ/σεως Φάρων επιμελούμενον της συμπληρώσεώς της και προβλέπον σχετικώς κατά την σύνταξιν του ετησίου Προϋπολογισμού. ιζ)Συντάσσει εγκαίρως το οικείον κεφάλαιον του ετησίου προϋπολογισμού της Δ/σεως Φάρων ως προς την αρμοδιότητα του Τμήματος Μελετών και Δοκιμών (μηχανήματα, επισκευαί κτιρίων και εγκαταστάσεων, βελτιώσεις κλπ.) και διαβιβάζει τούτο προς το λογιστικόν τμήμα της Δ/σεως Φάρων. Τμήμα Λογιστικόν Άρθρ.9.-1.Ως Τμηματάρχης του Λογιστικού τοποθετείται Ανώτερος Οικον. Αξιωματικός βοηθούμενος υπό Αξιωματικού Διαχειριστού. 2.Εν τη εκτελέσει των καθηκόντων του ο Τμηματάρχης λογιστικού υπόκειται υπό την άμεσον εποπτείαν του Διευθυντού της Δ/σεως Φάρων. 3.Παρά τω τμήματι τοποθετείται είς κατώτερος Οικον. Αξιωματικός δια την διεξαγωγήν της οικονομικής υπηρεσίας. 4.Τα καθήκοντα του τμήματος τούτου είναι τα ακόλουθα: α)Καταρτίζει τον προϋπολογισμόν της Διευθύνσεως Φάρων, ευθύς άμα τη συγκεντρώσει των αναγκαιούντων στοιχείων, ως εν παρ. 2 ιδ΄- άρθρ. 7 και παρ. 2 ιζ΄ άρθρ. 8. Σελ. 334,02 256-098 β)Διατηρεί ενημερότητα ως προς τα εκάστοτε αδιάθετα υπόλοιπα των κεφαλαίων και άρθρων του προϋπολογισμού των αφορώντων την Δ/σιν Φάρων. γ)Ο Τμηματάρχης λογιστικού διεξάγει την οικονομικήν υπηρεσίαν της Δ/σεως Φάρων κατά τας διατάξεις τας διεπούσας τα καθήκοντα του Ταμίου ομάδος, κέκτηται δε τα δικαιώματα των άλλων Τμηματαρχών της Δ/σεως Φάρων. δ)Μεριμνά δια την άμεσον διαβίβασιν προς Α.Δ.Π./Δ.Ο.Υ . παντός πληρωθέντος λογαριασμού προς έλεγχον και έκδοσιν του οικείου χρηματικού εντάλματος. ε)Τηρεί τα υπό των κειμένων διατάξεων προβλεπόμενα βιβλία. ς)Φροντίζει δια την ταχείαν αποστολήν των μισθών των εις τας επαρχίας Φαροφυλάκων. ζ)Συντάσσει τας προκηρύξεις μειοδοτικών διαγωνισμών δια τας τοπικάς συγκοινωνίας των Φάρων. Γραφείον Δημοσίων Ν. Έργων Φάρων Άρθρ.10.-1.Ως προϊστάμενος του Γραφείου Δημοσίων Ν. Έργων Φάρων τοποθετείται δι’ αποφάσεως Ν/Χ-Α.Τ.Δ.-Δ.Δ.Ν.Ε. μόνιμος Πολιτ. Μηχανικός εκ των εις ΑΤΔ/ΔΔΝΕ υπηρετούντων ή στρατεύσιμος Αρχικελευστής μηχανικός. 2.Εν τη εκτελέσει των καθηκόντων του ο Προϊστάμενος Γραφείου Δημ. Ν. Έργων Φάρων υπάγεται υπό τας αμέσους διαταγάς του Δ/τού Φάρων. 3.Τα καθήκοντα του Γραφείου τούτου είναι τα ακόλουθα: α)Συντάσσει μελέτας επισκευών των κτιρίων Φάρων και εισηγείται τας προς τον σκοπόν τούτον ενεργείας τω Διευθυντή Φάρων, επιλαμβανόμενος της ταχείας εκτελέσεως αυτών συμφώνως προς τας περί Δημ. Ν. Έργων κειμένας διατάξεις. β)Παρακολουθεί την κατάστασιν των κτιρίων Φάρων επιβαίνων εκάστοτε του πλοίου Φάρων και μεταβαίνων επί τόπου προβαίνει εις την κατάρτισιν του προϋπολογισμού των υπό εκτέλεσιν έργων, μεριμνών άμα τη επανόδω του δια την εκτέλεσιν τούτων και ενεργών πάντοτε δια την προϊσταμένης αυτού Διευθύνσεως Φάρων. γ)Τηρεί τας εκδιδομένας γενικάς διαταγάς του Διευθυντού Φάρων προς συντονισμόν των εν γένει εργασιών επί του φαρικού δικτύου από απόψεως Δημοσίων Ν. Έργων. 20.Ε.β.5α Φάροι 4.Δια την κατασκευήν νέων κτιρίων Φάρων και μεταρρύθμισιν των παλαιών συντάσσεται υπό του εν λόγω Γραφείου προμελέτη βάσει των υπ’ αυτού επί τόπου λαμβανομένων στοιχείων και των απόψεων Δ/σεως Φάρων, ήτις προμελέτη θεωρουμένη υπό του Διευθύνοντος τα έργα περιοχής Πειραιώς Μηχανικού ΔΔΝΕ υποβάλλεται δια του Δ/τού Φάρων εις Ν/Χ-ΑΤΔ-ΔΔΝΕ δια την σύνταξιν οριστικής μελέτης και περαιτέρω ενέργειαν συμφώνως τη Οργανωτική Διαταγή υπ’ αριθ. 10. δ)Η επίβλεψις της εκτελέσεως των εργασιών περί ων η προηγουμένη παράγραφος, δύναται να ανατεθή δια διαταγής Ν/Χ-ΑΤΔ-ΔΔΝΕ εις το εν λόγω Γραφείον συμφώνως προς τας ισχυούσας διατάξεις και υπό την εποπτείαν του Διευθύνοντος τα έργα περιοχής Πειραιώς Μηχανικού ΔΔΝΕ. Γραμματεία